[{"text_idx": "#000005", "text": "(Image credit: Getty images Luc Claessen)"}, {"text_idx": "#000006", "text": "Pencampwr ar yr heol yn y Gemau Olympaidd yn 2016. Enillydd Paris Roubaix, Omloop Het Nieuwsblad a Gent\u2013Wevelgem yn 2017. Gwisgwr y crys melyn yn y Tour de France am 11 dydd (2016 a 2018). Mae Greg Van Avermaet , neu GVA fel ei elwir yn serchog, yn feiciwr anhygoel. Ac yn 35 oed mae wedi symud o BMC (cafodd ei ailenwi yn CCC yn 2019) lle oedd ei gartref ers 2011 i\u2019r ti\u0302m Ffrangeg AG2R Citroe\u0308n (AG2R La Mondiale). Mae\u2019n rhaid dweud, dyma un o symudiadau fwyaf cyffrous y tymor cyfagos gan fod AG2R Citroe\u0308n wedi llwyddo i adeiladu ti\u0302m anhygoel ar gyfer y Clasuron, Coblog ac Ardennes. Gyda Bob Jungels, Oliver Naesen ac GVA ar gyfer y clasuron Coblog ac wedyn Benoi\u0302t Cosnefroy a Bob Jungels ar gyfer yr Ardennes, maent gyda\u2019r nerth i herio Deceuninck - Quick Step sydd wedi cael gafael gref ar y ti\u0302m gorau yn y byd ers rhai blynyddoedd."}, {"text_idx": "#000007", "text": "Yn o\u0302l safonau uchel ei hun, fe gaeth GVA tymor llethol yn 2020 lle fe wnaeth o ddim llwyddo i ennill ras am y tro cyntaf ers 2010. Gwir, roedd tymor y ras wedi'i gywasgu i 3 mis yn unig, gyda llawer o rasys llai lle byddai GVA fel arfer yn codi llond llaw o enillion wedi'u canslo oherwydd argyfwng parhaus COVID-19. Ac fe wnaeth o gael damwain cas yn Lie\u0300ge\u2013Bastogne\u2013Lie\u0300ge olygu nad oedd gallu dechrau ei darged fwyaf, y Tour of Flanders wythnos yn olynol. Ond, wrth symud i di\u0302m newydd, gyda llai o bwysau ar ei ysgwyddau i gymharu a\u0302 CCC ag oedd gyda phroblemau cyllidebol, rydw i\u2019n siw\u0302r bydd GVA nol i frwydro yn ei rasys ffefryn, y clasuron yn y Gwanwyn. Ac rydw i yn sicr yn edrych ymlaen at ei weld yn o\u0302l ar feic BMC, lle mae'n ymddangos ei fod yn perthyn."}, {"text_idx": "#000009", "text": "Ar o\u0302l gorffen yn ail yn \u2018Paris Roubaix\u2019 ac yn bumed yn Flanders yn 2019, a hynny heb lawer o gefnogaeth ti\u0302m, fe ddaeth Politt yn seren y clasuron ar gyfer y dyfodol. Roedd y perfformiad yn Roubaix yn anhygoel, yn gorffen yn ail du o\u0302l Gilbert sydd yn cael ei ystyried yn un o feicwyr y clasuron gorau ein cenhedlaeth. Bu hyn ddenu sylw Bora\u2013Hansgrohe ac yn Awst 2020 fe gyhoeddwyd bydd yr Almaenwr yn ymuno gyda\u2019r ti\u0302m Almaeneg. Er bod carfan glasuron y ti\u0302m wedi cael ei hadeiladu i raddau helaeth o amgylch Peter Sagan, mae Politt yn cynnig atgyfnerthiad a\u2019r opsiwn o gallu chwarae sawl carden yn y clasuron coblog."}, {"text_idx": "#000010", "text": "Dim dim ond y clasuron coblog lle mae Politt yn gryf, mae\u2019n gryf yn erbyn y cloc a gallu ennill gwib ar ddiwedd ras caled fel dengys yn y Deutschland Tour yn 2018. Gorau yw mai\u2019n ddigon gwahanol o dalentau arall Bora megis Sagan a Schachmann i gael cyfleoedd ei hunan. Yn ogystal ag hyn mae ganddo'r potensial i gryfhau'r ti\u0302m yn y \u2018Grand Tours\u2019 trwy helpu ar y cymalau sbrint ar gyfer Pascal Ackermann ond hefyd fel injan ar gyfer Emanuel Buchmann a Wilco Kelderman sydd yn mynd am y dosbarthiad cyffredinol."}, {"text_idx": "#000011", "text": "Mae\u2019n amhosib ysgrifennu am dalentau i\u2019r dyfodol heb so\u0302n am Tom Pidcock, pencampwr y byd ar feic mynydd, y ras yn erbyn y cloc a traws seiclo ar sawl achlysur ac yn sawl categori, does dim syndod roedd gymaint o dimau yn trio ei arwyddo. Y ti\u0302m llwyddodd i ddenu ei sylw oedd Ineos, ac rydw i\u2019n credu o fewn y ti\u0302m yma bydd y Brit ifanc yn datblygu i fod un o feicwyr gorau ein cenhedlaeth ni."}, {"text_idx": "#000012", "text": "Yn 1.6m o daldra ac yn pwyso llai na 60kg, mae\u2019n edrych yn fach i gymharu gyda\u2019i gystadleuaeth, ond ar yr heol, mae\u2019n gawr. Rhywbeth sydd yn gwneud Pidcock yn wahanol i weddill Team Ineos yw ei dalent ar draws gymaint o feysydd y gamp. Mae\u2019n cystadlu yn erbyn pobl fel Mathieu van der Poel a Wout van Aert yn rheolaidd yn nhraws seiclo, wedyn hefyd gallu ennill y Baby Giro yn erbyn dringwyr orau dan 23 oed, ac yna ennill Paris Roubaix yn y categori\u0308au dan 18 a dan 23. Does dim diwedd i\u2019w dalent. Yn wahanol i\u2019w gystadleuaeth, ni ruthrodd i arwyddo yn syth i\u2019r lefel World Tour, er byddwch yn dadlau roedd yn ddigon da. Pan gafodd ei gwestiynu ar ei ddewis i beidio mynd yn World Tour yn syth, i gymharu gyda beicwyr megis Remco Evenepoel a Pavel Sivakov, atebodd \"Dwi ddim ar frys a does gen i ddim byd i'w brofi.\" Mae ei onestrwydd a'i hyder yn adfywiol, a rhywbeth a fydd yn ei wasanaethu'n dda yn ei yrfa."}, {"text_idx": "#000013", "text": "Wrth edrych ymlaen at ei ddyfodol ar yr heol, ynghyd gyda Tao Geoghegan Hart ac Ethan Hayter, efallai Pidcock bydd yn adfywio'r dalent Prydeinig yn Ineos. Ti\u0302m oedd gyda\u2019r bwriad cyntaf o gael enillydd Prydeinig o\u2019r Tour de France ac sydd bellach gyda 6 buddugoliaeth gyda thri enillydd Prydeinig gwahanol. Tybed a Pidcock bydd y pedwerydd. Bydd yn ddidorol i weld siwd mae\u2019n ymdopi gyda yr angerdd personol i lwyddo, yn nhim lle mae yna gymaint o ffocws ar un ras yn unig, Y Tour. Un peth sydd yn siw\u0302r, nad oes diwedd i dalent y beiciwr ifanc yma ac rydw i\u2019n edrych ymlaen at weld sut mae\u2019n datblygu fel person ac athletwr dros y blynyddoedd nesaf."}, {"text_idx": "#000015", "text": "Enillydd annisgwyl y Criterium de Dauphine yn 2020 ac i di\u0302m gydag un o gyllidebau lleiaf y peloton, fe wnaeth Dani Martinez adael ei farc ar y tymor diwethaf. Roedd hi\u2019n sioc i glywed bod y dyn o Golombia wedi dewis i adael EF ac i ymuno gyda thi\u0302m sydd mor wahanol. Mae\u2019n edrych fel, ar o\u0302l llwyddiant Jumbo visma eleni bod Ineos yn newid ei dull. Gydag Amador, Bernal, Carapaz, Henao, Narvaez, Rivera, Sosa a nawr Martinez, mae talent dringo Ineos yn bennaf yn dod o Dde America. Gobeithio bydd Martinez dal gallu cael posibilrwydd o gallu arweinio ti\u0302m yn rhyw Grand Tour gan ei fod yn ddringwr hynod o gryf fel dengys pan enillodd cymal 13 o'r Tour ar ben y Puy Mary."}, {"text_idx": "#000016", "text": "Does dim so\u0302n o beth bydd ro\u0302l Dani Martinez yn 2021 ond rydw i\u2019n gobeithio ei weld yn y Vuelta gan fydd y dringfeydd byr a fwy serth yn ei siwtio, ac mae\u2019n annhebygol bydd yn cael arweinyddiaeth ar gyfer y Tour de France. Os yw am fod yn un o brif helpwyr Bernal yn y mynyddoedd ni fydd ganddo'r un rhyddid i fynd am gymalau ei hun fel cafodd yn EF, ac rwy\u2019n credu bydd yn siom i beidio ei weld e yn y dihangiad mor aml."}, {"text_idx": "#000017", "text": "Gyda help Martinez rwy\u2019n rhagweld bydd Ineos nol fel y ti\u0302m i guro yn 2021, ond bydd yn ddiddorol i weld y frwydr rhyngddyn nhw a Jumbo Visma yn y mynyddoedd. Efallai bydd Ineos yn newid ei thacteg ac yn gadael i Jumbo Visma reidio o\u2019r blaen fel fe wnaethant nhw eleni ac wedyn rasio yn fwy ymosodol. Os dangosodd y Tour a\u2019r Vuelta yn enwedig unrhywbeth i ni eleni, roedd angen fwy o gymorth a niferoedd yn y mynyddoedd ar gyfer Bernal a Carapaz."}, {"text_idx": "#000018", "text": "Mae yna dim ond llond llaw o gysondebau ym mywyd; ac un o rheini yw Bardet yn siorts brown, yn chwarae gyda chalonnau'r cyhoedd Ffrengig bob haf yn y Tour de France. Roedd 2020, o\u2019r tu allan yn edrych yr un peth. Felly pan gyhoeddwyd bod Bardet yn gadael ei gartref gyda AG2R La Mondiale ar o\u0302l 9 blwyddyn, roedd yn sioc fawr i bawb. Am flynyddoedd roedd Bardet yn y gobaith mawr Ffrengig ar gyfer y Tour de France, nad yw Ffrancwr wedi ennill y ras ers Hinault yn 1985, ond bu Bardet fyth chyflawni'r fuddugoliaeth."}, {"text_idx": "#000019", "text": "Mae Bardet yn ddringwr anhygoel fel dengys pan orffennodd yn ail yn y Tour yn 2016, ac yn drydedd yn 2017. Mae wedi ennill y crys smotiog (yn 2019), a thri chymal (2015, 2016, 2017). Ond, lle mae hefyd yn rhagori yw\u2019r clasuron Ardennes a rasys caled megis Pencampwriaeth y byd. Mae wedi rasio saith Lie\u0300ge\u2013Bastogne\u2013Lie\u0300ge ac wedi gorffen o fewn y deg uchaf pedair gwaith, gyda\u2019i ganlyniad gorau yn dod yn 2018 pan orffennodd yn drydydd. O fewn Ti\u0302m DSM (enw newydd Ti\u0302m Sunweb), bydd yn ddiddorol i weld sut bydd yn perfformio yn y clasuron Ardennes yma yn nhi\u0302m sydd gyda mwy o opsiynau i gymharu a\u0302 AG2R (rasio wrth ymyl Tiesj Benoot a S\u00f8ren Kragh Andersen er enghraifft)."}, {"text_idx": "#000020", "text": "Rydw i\u2019n gobeithio i weld Bardet yn datblygu o fewn system wahanol a fwy wedi\u2019u seilio ar dystiolaeth nag AG2R oedd bob tro yn edrych fel bod ei dewisiadau wedi\u2019u seilio ar emosiwn. Efallai mai dyma\u2019r gwahaniaeth rhwng dim Almaeneg a thi\u0302m Ffrangeg, pwy a w\u0302yr. Esiampl o hyn yw yn y ras yn erbyn y cloc, dyma ran wannaf Bardet fel cystadleuydd yn y Grand Tours. I gymharu gyda beicwyr fel Geraint Thomas, Primoz Roglic, Tom Dumoulin a Chris Froome, roedd Bardet wastad yn colli llawer o amser gan nad oedd AG2R yn treulio llawer o amser yn datblygu yn y rhan hon. Os yw DSM, gyda\u2019i ethos lawer mwy gwyddonol, gallu gweithio gyda Bardet ar ddatblygu ei alluoedd yn y rhanbarth yma. Efallai, gyda pheth lwc, a llai o bwysau ar ei ysgwyddau, bydd enillydd Ffrengig o\u2019r Tour de France yn y blynyddoedd nesaf."}, {"text_idx": "#000021", "text": "I orffen, credaf y bydd tymor 2021 yn un rhyfedd. O'i gymharu a\u0302 2020 lle cafodd popeth ei daflu yn yr awyr oherwydd y pan demig COVID-19 parhaus, bydd timau, beicwyr a threfnwyr rasys yn llawer mwy parod ac yn gwybod beth i ddisgwyl. Cawn weld a oedd tymor llethol Ti\u0302m Ineos yn arwydd o\u2019r hyn sydd i ddod gyda chystadleuaeth gryfach yn y Grand Tours o Jumbo Visma ac UAE, neu alltud oherwydd tymor cywasgedig."}, {"text_idx": "#000022", "text": "Rwy'n credu y bydd yn ddiddorol i weld sut mae'r beicwyr yn ymdopi ag egwyl gymharol fyr rhwng gorffen tymor 2020 a dechrau'r clasuron fel y trefnwyd yn y gwanwyn. Bydd y weithred o jyglo'r Tour a'r Gemau Olympaidd i lawer o feicwyr, yn enwedig y rhai sydd a\u0302 dyletswydd i'w ti\u0302m a'u gwlad, yn hynod ddiddorol hefyd."}, {"text_idx": "#000023", "text": "A welwn ni enillydd hyd yn oed yn iau yn y Tour? O Bernal yn 2019 yn 22, Pogacar yn 2020 yn 21, diwrnod cyn iddo droi\u2019n 22. Os bydd Evenepoel yn ennill y Tour eleni, bydd e hefyd ond yn 21 oed."}, {"text_idx": "#000024", "text": "Mae un peth yn sicr, bydd yn flwyddyn ddi-stop gyda digon o feicwyr yn cael pwynt i'w brofi ar o\u0302l 2020. Gyda'r tymor yn debygol o gael ei effeithio am yr ail flwyddyn yn olynol gan coronafirws, bydd y beicwyr yn awyddus i fod ar dan ar ddechrau'r tymor. Gyda'r pryder cyson o beidio a\u0302 gwybod a fydd y tymor yn cael ei ohirio."}]